open-index/open-wikipedia-markdown huggingface dataset:
Jason-1

**Jason 1** on maan - etenkin merenpinnan - topografiaa mittaava NASAn ja Ranskan avaruusjärjestön CNESin yhteinen kaukokartoitussatelliitti. 

Jason 1 oli TOPEX/Poseidonin seuraaja, joka laukaistiin yhdessä TIMED-satelliitin kanssa 7. joulukuuta 2001 Delta-7920-kantoraketilla Vandenbergin lentotukikohdasta. Satelliitin lentoradan korkeus on 1336 km ja inklinaatio 66°. Jason 1:n seuraaja on Jason 2, joka laukaistiin avaruuteen 20. kesäkuuta 2008.
Sen kehittivät Yhdysvaltain kansallinen meren- ja ilmakehän tutkimuslaitos NOAA, Ranskan avaruusjärjestö CNES ja Euroopan sääsatelliittijärjestö EUMETSAT.

Ranskalainen Thales Alenia Space on helmikuussa 2010 saanut urakan rakentaa Jason 3-satelliitti. 

## Instrumentit eli satelliitin mittalaitteet
Laitteet ovat samat kuin TOPEX/Poseidonilla:
* *Poseidon*-tutkakorkeusmittari 
* *Jason* -mikroaaltoradiometri (JMR)
* *Doppler Orbitography and Radiopositioning Integrated by Satellite* (DORIS): paikannusinstrumentti.
* *BlackJack*: GPS-mittalaite
* Laser-reflektometri

## Lähteet

## Aiheesta muualla

* Homepage
* AVISO Jason Datencenter
Turkoosikirjoahven

**Turkoosikirjoahven** (*Hypsophrys nicaraguensis*) on melko suuri kirjoahven, jota pidetään myös akvaariokalana. 

## Koko ja ulkonäkö
Turkoosikirjoahvenen suomuissa on tummat reunat jotka saavat sen näyttämään helmikuvioiselta. Pää on hyvin kaareva, suu kalan alapinnalla. Eri alueilta on kotoisin eri värisiä muunnoksia. Selvimmin turkoosinsininen värimuoto on kotoisin Costa Ricasta; Nicaraguassa tavattavat yksilöt ovat kellertävämpiä. Naaraalla on punertava vatsapuoli, posket ovat siniset. Kyljessä on tumma juova ja tumma läikkä. Koiras on kellertävä, ja sen evät ovat pilkulliset. Luonnossa kala voi kasvaa 25&nbsp;cm pitkäksi, akvaariossa koiras jää noin 20-senttiseksi, naaras noin 16&nbsp;cm.

## Alkuperä
Turkoosikirjoahven on kotoisin Keski-Amerikan Atlanttiin laskevista joista Nicaraguan ja Costa Rican väliseltä alueelta. Sitä tavataan myös Nicaragua-järvestä.

## Käyttäytyminen ja lisääntyminen
Turkoosikirjoahven pysyy lähellä pohjaa. Se on tämän kokoiseksi kirjoahveneksi rauhallinen, jopa arka, eikä sitä voi pitää aggressiivisempien kirjoahventen kuten teksasinkirjoahvenen kanssa.  Kutupari kaivelee pohjaan useita kuoppia ja saattaa myllätä koko akvaarion sisustuksen sekaisin.

## Vesiolot ja ravinto
Poikaset syövät hyönteisiä, aikuiset siemeniä ja muuta kasvipitoisempaa ruokaa. Sopiva lämpötila on 24–27 astetta, pH 6,8–8,5 ja kovuus 2–18 dGH. 

## Lähteet

## Aiheesta muualla
* Malawi Cichlid Homepage  (kuvia)
* Aquarium Wiki
Tanssii tähtien kanssa (3. tuotantokausi)

***[[Tanssii tähtien kanssa]]*** -televisiosarjan kolmas tuotantokausi esitettiin MTV3-kanavalla keväällä 2008. Ohjelma perustuu formaattiin *[[Dancing with the Stars]]*, jossa julkisuuden henkilöt opettelevat tansseja ammattilaistanssijoiden opastuksella, ja jokaisessa jaksossa yksi pari putoaa kilpailusta. Tällä kaudella mukana oli ensimmäistä kertaa kymmenen paria aikaisempien kausien kahdeksan sijaan. Tuotantokauden ensimmäinen jakso – jossa kerrattiin edellisen kauden tapahtumia ja esiteltiin uudet tanssiparit – lähetettiin 2. maaliskuuta 2008. Ensimmäinen pari putosi kilpailusta kaksi viikkoa myöhemmin 16. maaliskuuta, ja jakso keräsi 1 057 000 katsojaa.

Kolmannella kaudella ohjelma sai aikaisempien vuosien tapaan runsaasti julkisuutta erityisesti keltaisessa lehdistössä, jossa pohdittiin esimerkiksi kansanedustaja Antti Kaikkosen tanssitaitoa. Kaikkosta nimitettiin *Kanki-Kaikkonen*-nimellä. Pari saikin useissa lähetyksissä tuomareilta huonot pisteet, mutta yleisön ansiosta pysyi kuitenkin pitkään mukana ja sijoittui lopulta neljänneksi. Kauden finaali esitettiin 11. toukokuuta 2008, ja viikkoa myöhemmin nähtiin kooste kaudesta.

Kolmannella kaudella ohjelman juontajana jatkoi Marco Bjurström ja Vanessa Kurri, joka tuli uudeksi naisjuontajaksi Ella Kannisen tilalle. Tuomareina tällä kaudella jatkoivat sarjan alusta asti olleet Jorma Uotinen ja Jukka Haapalainen. Uutena tuomarina nähtiin kilpailun kahdella ensimmäisellä kaudella kilpaillut Helena Ahti-Hallberg sekä Johanna Rusanen-Kartano. He korvasivat tuomaristossa aiemmin olleet Merja Satulehdon ja Mikko Rasilan.

Sarjan kolmannen tuotantokauden jaksoja katsoi parhaimmillaan lähes 1,3 miljoonaa suomalaista. Kilpailun voittaneet laulaja Maria Lund ja tanssija Mikko Ahti edustivat Suomea myös Eurovision tanssikilpailussa syksyllä 2008. He sijoittuivat kilpailussa kymmenenneksi.

## Kilpailijat

## Pistetaulukko
:**Vihreä** luku tarkoittaa viikon parhainta pistemäärää.
:**Punainen** luku tarkoittaa viikon huonointa pistemäärää. 
:**Turkoosi** tausta tarkoittaa joukkuetta, joka putosi. 
:**Keltainen** tausta tarkoittaa kilpailun voittajia. 
:**Magenta** tausta tarkoittaa kilpailun 2. sijaa 
:**Oranssi** tausta tarkoittaa kilpailun 3. sijaa

## Tanssit
*Viikko 1: Valssi, Cha-cha
*Viikko 2: Quickstep, Rumba
*Viikko 3: Tango, Jive
*Viikko 4: Foxtrot, Paso doble
*Viikko 5: Samba
*Viikko 6: Valssi, Cha-cha
*Viikko 7: Quickstep, Rumba
*Viikko 8: Jive, Tango, Wieninvalssi
*Viikko 9: Paso doble, Quickstep, Foxtrot, Samba, Rumba
*Viikko 10: Freestyle, Paso doble, Valssi, Tango, Cha-cha

### Tanssitaulukko

* Kunkin parin paras tanssi on vihreällä taustalla.
* Kunkin parin huonoin tanssi on punaisella taustalla.

## Lähteet

## Aiheesta muualla
* Tanssii Tähtien Kanssa MTV Katsomo
* Tanssii Tähtien Kanssa  C More
* Tanssii Tähtien Kanssa Instagram
* Tanssii Tähtien Kanssa TikTok
* Tanssii Tähtien Kanssa X
* Tanssikupla MTV Katsomo
Liliana Mumy

**Liliana Berry Davis Mumy** (s. 16. huhtikuuta 1994) on yhdysvaltalainen näyttelijä. Hän syntyi Los Angelesissa, Kaliforniassa, Bill Mumyn tyttärenä.

Mumy on näytellyt muiden muassa elokuvissa *[[Mutta mitä tapahtui joulupukille 2]]* (2002), *[[Villi tusina]]* (2003), *[[Villi tusina 2]]* (2005) ja *[[Mutta mitä tapahtui joulupukille 3]]* (2006). 

Mumy on tehnyt myös äänirooleja muun muassa elokuvaan *[[Stitch! Avaruuskoe 626]]* (2003) ja *[[Catwoman (lyhytanimaatio)|Catwoman]]* (2011), sekä animaatiosarjoissa *[[Lilo & Stitch (televisiosarja)|Lilo & Stitch]]*, *[[Higglytown Heroes]]* ja *[[Chowder]]*.

## Aiheesta muualla
*
TOPEX/Poseidon

**TOPEX/Poseidon** (1992-052A) oli merentutkimussatelliitti, joka tehtiin NASAn ja CNESin yhteistyönä. TOPEX/Poseidon-satelliitin päätehtävänä oli merenpinnan korkeuden mittaaminen. Satelliitti kykeni tarkkailemaan merenpinnan muutosten vaihtelua alle 5 cm tarkkuudella. Päätehtävänsä ohella TOPEX/Poseidon tutki merivirtojen muutoksia ja vuorovesi-ilmiötä vuodenajasta toiseen, auttoi ilmastonmuutoksen tutkimisessa sekä antoi mittaustulostensa kautta tärkeää tietoa El Nino- ja La Nina -ilmiöistä. 
TOPEX/Poseidon-satelliitti kykeni tarkkailemaan 95% maailman merialueista.

## Laukaisu ja satelliitin rata
Satelliitti laukaistiin 10. elokuuta 1992 Ariane 42P kantoraketilla Kourousta. Alun perin kolmen vuoden mittaiseksi suunniteltua toimintaikää pidennettiin useilla vuosilla. Satelliitti lopetti toimintansa lokakuussa 2005, siihen tulleen vian vuoksi. Tuohon mennessä se oli ehtinyt kiertää maapallon yli 62 000 kertaa. TOPEX/Poseidon-satelliitti sammutettiin lopullisesti tammikuussa 2006. Se kiertää edelleen maapalloa avaruusromuna.

Satelliitin ratakorkeus oli 1336 km. Sen laukaisu tehtiin polaariradalle, jonka kaltevuus päiväntasaajaan nähden oli 66 astetta.

## Satelliitin rakenne
TOPEX/Poseidon-satelliitin kokonaismassa oli 2402 kg. Satelliitin rakenteeseen kuului 1,2 m kokoinen tietoliikenneantenni, jonka avulla mittaustulokset välitettiin Maahan. Satelliitin mittalaitteita olivat:

*NASA Radal Altimeter (NRA), merenpinnan korkeuden mittaamiseen
*Solid State Radar Altimeter (SSALT), mm. aallonkorkeuden mittaaminen
*Topex Microwave Radiometer (TMR), mm. vesihöyryn mittauksiin
*Laser Retroreflector Array (LRA), mm. satelliitin seurantaa varten
*Doppler tracking system receiver (Doris), mm. satelliitin radan määritykseen
*Global positioning system (GPSDR), mm. satelliitin radan määritykseen.

## Katso myös
* Jason 1
* Jason 2

## Lähteet

## Aiheesta muualla
* NASAn sivusto (engl.)
* Lehd.tiedote (engl.)
Adam Shankman

**Adam M. Shankman** (s. 27. marraskuuta 1964) on yhdysvaltalainen elokuvaohjaaja ja -tuottaja sekä näyttelijä, tanssija ja koreografi. Hänen töidensä joukossa ovat *[[Villi tusina 2]]* (2005) ja *[[Hairspray (vuoden 2007 elokuva)|Hairspray]]* (2007). Hän oli myös mukana tuottamassa *[[Step Up (elokuva)|Step Upia]]* (2006). 

Los Angelesissa, Kaliforniassa syntynyt Shankman on juutalainen ja elää avoimesti homoseksuaalina.

## Filmografia

;Ohjaajana
* *[[Häät mielessä]]* (*The Wedding Planner*, 2001)
* *[[Muistojen polku]]* (*A Walk to Remember*, 2002)
* *[[Bringing Down the House – elämä on laiffii]]* (*Bringing Down the House*, 2003)
* *[[The Pacifier – Tuttisoturi]]* (*The Pacifier*, 2005)
* *[[Villi tusina 2]]* (*Cheaper by the Dozen 2*, 2005)
* *[[Hairspray (vuoden 2007 elokuva)|Hairspray]]* (2007)
* *[[Iltasatuja]]* (*Bedtime Stories*, 2008)
* *[[Rock of ages]]* (*Rock of ages*, 2012)

;Tuottajana
* *[[Step Up (elokuva)|Step Up]]* (2006)
* *[[Paha aavistus]]* (*Premonition*, 2007)
* *[[Step Up 2 the Streets]]* (*Step Up 2: The Streets*, 2008)
* *[[17 Again]]* (2009)
* *[[Step Up 3D]]* (2010)
* *[[The Last Song]]* (2010)

## Aiheesta muualla
* 
*
John Pasquin

**John Pasquin** (s. 30. marraskuuta 1944) on yhdysvaltalainen ohjaaja. Hän tuli alun perin tunnetuksi televisiosta, mutta vakiinnutti maailmanmaineensa vasta elokuvan *[[Mutta mitä tapahtui joulupukille?]]* (1994) myötä. 

Pasquin on naimisissa näyttelijä JoBeth Williamsin kanssa.

## Lähteet
Mirinda

**Mirinda** on PepsiCo:n valmistama, Espanjasta lähtöisin oleva appelsiininmakuinen virvoitusjuoma. Mirindasta on tarjolla muitakin makuja, kuten omena ja mansikka.

## Lähteet

## Aiheesta muualla

* Mirindan kotisivut
Zetor Crystal

**Zetor Crystal** oli Tšekkoslovakiassa vuosina 1971-1984 valmistettu traktorimalli. Crystal oli siihenastisen Zetor -traktorituotannon huippumalli. Esittelyvuonna 1968 esimerkiksi kumityynyin traktorin rungosta erotettu tasalattiainen ohjaamo oli uutta. Vastaava ohjaamoratkaisu yleistyi muilla merkeillä vasta 1970-1980-luvuilla. Samoin hydraulisesti ohjattava pikavaihde oli Crystaleissa paljon aikaansa edellä ollut ratkaisu.

Crystaleita tehtiin neli- ja kuusisylinterisinä versioina aluksi vapaasti hengittävinä, sittemmin myös turboahdettuina. Mallinumeroina ahtamattomat olivat: 8011 ja 12011 (takavetoiset), 8045 ja 12045 (nelivetoiset) sekä turboahdetut 10011 ja 16011 (takavedot) sekä 10045 ja 16045 (nelivedot).

Suomen maahantuontiohjelmassa olivat vapaasti hengittävät 8011, 8045, 12011 sekä 12045 ja ahdetulla moottorilla varustettu nelivetoinen 10045. Muita ahdettuja versioita ei tuotu Suomeen virallisen maahantuojan kautta. Crystalin nelivetoversioita arvosteltiin kankeiksi suurehkon kääntöympyrän vuoksi.

Crystalin moottorikonstruktio on yksinkertaisen toimintavarma. Neli- ja kuusisylinteriset moottorilohkot, joissa käytetään samoja sylinteriputkia ja mäntiä (sylinterimitat: 110x120/poraus x isku), on ratkaisu, jolla tuotantokustannuksia saadaan pienemmäksi. Sylinteriputket ovat "märkä"-tyyppisiä, eli jäähdytysneste on suoraan sylinteriputken ulkopinnan kanssa kosketuksissa. Nokka-akseli sijaitsee moottorilohkossa ja on hammasratasohjattu, ja venttiileitä ohjataan työntötankojen välityksellä, mikä on matalakierroksisessa dieselkoneessa toimiva järjestelmä.

Zetor Crystalista tehtiin Puolassa sisarmallia nimellä Ursus. Kyseessä on käytännössä sama traktori joidenkin mallien moottoreita lukuun ottamatta. Käytettyjen markkinoilla Zetoreita arvostetaan pyyntihintojen perusteella enemmän kun Ursusta.
Itä-Ghatit

**Itä-Ghatit** on katkonainen vuoristo, joka seurailee Bengalinlahden rannikkoa Intiassa. Se ulottuu pohjoisesta Länsi-Bengalista aina Tamil Naduun etelässä, missä se tulee lähelle Länsi-Ghatien eteläkärkeä. Vuoristojen väliin jää kolmiomainen Deccanin ylänkö.

Neljä suurta jokea katkaisevat Itä-Ghatit: Godavari, Mahanadi, Krishna, ja Kaveri.

## Lähteet

## Aiheesta muualla
JoBeth Williams

**Margaret JoBeth Williams** (s. 6. joulukuuta 1948) on yhdysvaltalainen näyttelijä ja elokuvaohjaaja. Hän on naimisissa elokuvaohjaaja John Pasquinin kanssa.

Williams syntyi Houstonissa, Teksasissa, ja saavutti mainetta varsinkin roolillaan elokuvassa *[[Poltergeist (elokuva)|Poltergeist]]* (1982). Hänet nähtiin myös jatko-osassa *[[Poltergeist II]]* vuonna 1986. Muita rooleja on ollut muiden muassa elokuvissa *[[Sisärengas|Sisärengas]]* (1983) ja *Amerikkalainen uneksija* (1984).

Williams on esiintynyt myös televisiossa. Ohjaajana hän oli vuonna 1995 ehdolla Oscar-palkinnon saajaksi lyhytelokuvasta *On Hope* (1994) jonka hän on ohjaunnut.

## Filmografia
* *[[Timer]]*, Marion, 2010
* *[[Lemmenpeli]]* (*Fever Pitch*), Maureen Meeks*, 2005
* *Tuhoisa terapeutti* (*The Rose Technique*), Dr. Lillian Rose*, 2003
* *[[Just Write]]*, Sydney Stone*, 1998
* *Viidakosta toiseen* (*Jungle 2 Jungle*), Patricia*, 1997
* *[[Wyatt Earp (elokuva)|Wyatt Earp]]*, Bessie Earp, 1994
* *[[Seis! Tai mamma ampuu]]* (*Stop! Or My Mom Will Shoot*), Gwen Harper, 1992
* *[[Tulen hulluksi!]]* (*Driving Me Crazy* tai *Dutch*), Natalie, 1991
* *[[Apua, olen muuttunut naiseksi]]* (*Switch*), Margo Brofman, 1991
* *[[Welcome Home]]*, Sarah Robbins, 1989
* *[[Käsi sydämellä (vuoden 1988 elokuva)|Käsi sydämellä]]* (*Memories of Me*), Lisa, 1988
* *[[Poltergeist II]]* (*Poltergeist II: The Other Side*), Diane Freeling, 1986
* *[[Aavikkokukka]]* (*Desert Bloom*) Lily Chismore, 1986
* *[[Maikat]]* (*Teachers*), Lisa Hammond, 1984
* *[[Amerikkalainen uneksija]]* (*American Dreamer*), Cathy Palmer, 1984
* *[[Sisärengas|Sisärengas]]* (*The Big Chill*), Karen Bowens, 1983
* *[[Poltergeist (elokuva)|Poltergeist]]*, Diane Freeling, 1982
* *[[Tuntematon uhka (vuoden 1982 elokuva)|Tuntematon uhka]]* (*Endangered Species*), Harriet Purdue, 1982
* *[[Sodan koirat]]* (*The Dogs of War*), Jessie, 1981
* *[[Mänteillä menee lujaa]]* (*Stir Crazy*), Meredith, 1980
* *[[Kramer vastaan Kramer]]* (*Kramer vs. Kramer*), Phyllis Bernard, 1979
Lähde: 

## Lähteet

## Aiheesta muualla
*
Michael Lembeck

**Michael Lembeck** (s. 25. kesäkuuta 1948) on yhdysvaltalainen elokuvaohjaaja ja näyttelijä. Hän syntyi New Yorkin Brooklynissä näyttelijä Harvey Lembeckin poikana.

Lembeck esiintyi 1970–1980-lukujen tilannekomediassa *One Day at a Time* ja 1970-luvun lopun show'ssa *The Krofft Supershow*. Hän on ohjannut paitsi useita *[[Frendit|Frendien]]* jaksoja, myös muiden muassa elokuvat *[[Mutta mitä tapahtui joulupukille 2]]* (2002), *[[Connie & Carla]]* (2004) ja *[[Santa Claus 3]]* (2006).

Lembeck voitti vuonna 1996 Emmy-palkinnon.

## Lähteet

## Aiheesta muualla
*
Anders Grönhagen

**Anders ”Grönis” Grönhagen** (s. 22. toukokuuta 1953) on ruotsalainen jalkapallovalmentaja ja entinen pelaaja.  
## Ura

Pelaajaurallaan Grönhagen edusti GIF Sundsvallia ja Djurgårdens IF:ää. Hän pelasi urallaan myös 18 maaottelua Ruotsin maajoukkuepaidassa.

Hän siirtyi kentän laidalle kauden 1985 jälkeen. Debyyttikaudellaan Grönhagen johdatti Giffarnan Allsvenskaniin ensi kertaa seurahistoriassa. Kaudella 1988 joukkue sijoittui viidenneksi.

Jätettyään Giffarnan 1990 Grönhagen toimi kaudella 1991 IFK Sundsvallin päävalmentajan. Pestiä seurasi parin vuoden periodi ilman valmennustehtäviä, kunnes hän kaudeksi 1994 siirtyi Djurgårdens IF:n valmentajaksi. Grönhagen nosti tukholmalaiset liigaan ykkösdivisioonan voittajina. Allsvenskan-taivallus myös päättyi siltä erää Grönhagenin johdolla DIF:n jäätyä kaudella 1996 kolmanneksitoista ja pudottua takaisin 1.divisioonaan.

Grönhagen toimi 1997 DIF:n urheilutoimenjohtajana siirtyen sen jälkeen takaisin GIF Sundsvallin päävalmentajaksi nostaen jälleen kerran Giffarnan pääsarjaan.

Kaudeksi 2002 hän siirtyi IF Elfsborgin päävalmentajaksi. Grönhagenin johdolla boråsilaiset juhlivat Ruotsin cupin voittoa kauden 2003 päätteeksi.

Kaudella 2004 Grönhagen luotsasi IF Brommapojkarnan Superettanissa kymmenenneksi. Jätettyään seuran kauden jälkeen Grönhagen toimi tv-kommentaattorina. Kauden 2006 lopussa hän toimi Djurgårdens IF:n päävalmentajana Kjell Jonevretin lähdön jälkeen.

Tammikuussa 2007 Grönhagen siirtyi norjalaisseura Fredrikstad FK:n peräsimeen. Ensimmäinen kausi toi Tippeligaenissa kahdeksannen sijan. Kaudella 2008 Fredrikstad taisteli jopa mestaruudesta, mutta jäi lopulta hopealle kuusi pistetta Stabækille hävinneenä.

Kausi 2009 sujui FFK:lta huomattavasti edellistä kehnommin ja seura vajosi putoamiskamppailuun. Elokuun lopulla Grönhagen ilmoitti jättävänsä seuran. Lähdön taustalla ovat pelillisten syiden lisäksi myös terveydelliset seikat.

Toukokuun alussa 2013 Grönhagen palasi Djurgårdens IF:n organisaatioon urheilutoimenjohtajaksi ja puheenjohtajaksi. Hän siirtyi syrjään tehtävästään vuoden 2013 lopussa.

Hänet valittiin vuonna 2020 GIF Sundsvallin hallituksen jäseneksi.Ny styrelse vald 

## Meriitit valmentajana

* Norjan mestaruus
**Hopeaa: 2008
* Ruotsin Cup: 2003
* Superettan/Ruotsin 1.divisioona: 1994, 1999

## Lähteet
Josef Strobl

**Josef ”Pepi” Strobl** (s. 3. maaliskuuta 1974 Ehenbichl, Tiroli, Itävalta) on itävaltalainen uransa lopettanut alppihiihtäjä, joka edusti Sloveniaa kausina 2004–2006. Strobl voitti urallaan seitsemän maailmancupin osakilpailua, joista lähes kaikki oli saavutettu vauhtilajeista. Strobl voitti kaikki maailmancupin osakilpailunsa edustaessaan Itävaltaa. 

Stroblin uran paras kausi oli kausi 1996-1997, jolloin hän oli koko maailmancupin paras itävaltalainen. Juuri kyseisellä kaudella hän voitti kaksi kisaa, joka on hänen paras saavutus voitettujen kisojen kohdalla yhden kauden aikana. Hän voitti myös vuonna 2000 kaksi kisaa. 

Vuonna 2004 Strobl päätti alkaa edustamaan Sloveniaa, koska hän ei enää päässyt maailmancupin kisoihin kovassa Itävallan joukkueessa. Strobl ehti edustaa Sloveniaa kaksi kautta, kunnes vuoden 2006 keväällä hän päätti lopettaa uransa.

## Aiheesta muualla
*
Carl-Otto Bremer

**Carl-Otto Bremer** (4. heinäkuuta 1933 Helsinki – 7. elokuuta 1962 Snappertuna) oli suomalainen ralli- ja rata-autoilija.

Ensimmäiset huomiota herättäneet urheilusuorituksensa Bremer saavutti pujottelussa. Autourheilu-uransa hän aloitti 1956, ja jo seuraavana vuonna hän ajoi Ruotsin Keskiyönauringonrallin toiseksi sekä Jyväskylän suurajojen kuudenneksi. Vuonna 1959 Bremer voitti Eläintarhanajot. Vuonna 1960 hän voitti rallin Suomen mestaruuden ja Jyväskylän suurajot sekä sijoittui Monte Carlo -rallissa yhdeksänneksi. Vuonna 1961 Bremer voitti Norjan talvirallin. Suoritustensa ansiosta Bremer valittiin Vuoden autourheilijaksi vuonna 1960. Monte Carlo -ralliin Bremer osallistui kolme kertaa vuosina 1959–1961; viimeisellä kerralla kilpailu päättyi hänen osaltaan ulosajoon ja keskeytykseen. Koko ralliautoilu-uransa ajan Bremer ajoi Saabilla ja hänen on katsottu luoneen merkille sen rallimaineen, joka seurasi sitä 1970-luvun lopulle saakka.

Kesällä 1962 Bremerin ohjaama lentokone putosi hänen kesämökkinsä rantaan tuhoisin seurauksin: sekä Bremer, hänen kakkoskuljettajansa Juhani Lampi että kolmas tunnettu moottoriurheilija Lauri Hurme kuolivat.

Carl-Otto Bremerin isä oli lentäjä, majuri Wäinö Bremer. Hänen puolisonsa Pirkko Bremer saavutti naisten mestaruuksia suomalaisissa rata-ajoissa. Carl-Otto Bremerin serkku on toimittaja, yrittäjä ja kansanedustaja Klaus Bremer.

## Lähteet
Ikävän karkoitus

**Ikävän karkoitus** on suomalaisen laulajan Mikko Alatalon 12. albumi. Se julkaistiin Finnscandian Hi-Hat-levymerkillä vuonna 1984.

*Ikävän karkoitus* -levystä tuli Alatalon ja Harri Rinteen jo vuosia suunnittelema albumikokonaisuus - laulukokoelma - joka kertoo suomalaisesta miehestä.

Albumin tunnetuimmat kappaleet ovat opettavainen "Kissanpentu", "diskoprinsessoja" kuvaava "Sun on oltava viilee" sekä "Avoin maisema", joka on käännös Alatalon ihaileman ruotsalaisen Ulf Lundellin "Öppna landskap" -laulusta. Alatalo käänsi sen suomeksi Pariisin ja Amsterdamin välisessä junassa palatessaan läpi Euroopan Ibizalta lauluntekomatkaltaan. Itse matkalla Alatalo-Rinne -parivaljakko sai aikaiseksi vain yhden laulun, "Maailmanlopun meininki". Kappaleessa on kuvattu kylläkin koko viikon tapahtumat, "jatkuvat bileet". Laulua on sanottu ensimmäiseksi suomalaiseksi rap-kappaleeksi.

## Kappaleet
# 
# 
# 
# 
# 
# 
# 
# 
# 
# 
# 
# 
# "Avoin maisema" (- Öppna landskap -)

## Lähteet
* Ikävän karkoitus -albumi Mikko Alatalon artistisivuilla
Henri Evenepoel

**Henri-Jacques-Edouard Evenepoel** (2. lokakuuta 1872 Nizza – 27. joulukuuta 1899 Pariisi) oli belgialainen taidemaalari. Lisäksi hän oli kuvittaja, graafikko ja julistetaiteilija. Häntä pidetään Belgian nykytaiteen uranuurtajana. Hän kuoli yllättäen lavantautiin 27-vuotiaana.

Evenepoelin vanhemmat olivat belgialaisia. Äiti kuoli kun hän oli kaksivuotias, ja hänet kasvatti ankara mutta sivistynyt isä, joka oli virkamies ja musiikkitieteilijä. Evenepoel opiskeli Brysselissä Académie des Beaux-Artsissa (1889–1890), jossa hänen opettajansa oli arkkitehti Ernest Acker (1852–1912). Sen jälkeen hänen opettajiaan olivat maalari Ernest Blanc-Garin (1843–1916) ja koristemaalari Adolphe Crespin johdolla (1859–1944) 21. lokakuuta 1892 hän meni École des Beaux-Artsiin Pariisiin P. V. Gallandin oppilaaksi. Gilland kuoli melkein heti, mutta Evenepoel pääsi vuoden kuluttua Gustave Moreaun ateljeehen.Hän tutustui Georges Rouaultiin ja hänen ystäväpiiriinsä kuuluivat Henri Matisse, Paul Baignères (1869–1945), Charles Milcendeau, Simon Bussy (1869–1954) ja Charles Hoffbauer. Evenepoel ja Moreau olivat yli neljä vuotta hyvin läheisiä. Moreau oli vaativa opettaja mutta arvosti Evenepoelin herkkyyttä ja päättäväisyyttä ja kannusti tätä kehittämään taiteellista persoonallisuuttaan.

Belgiassa on julkaistu kaksi Evenepoelin teoksia esittävää postimerkkiä.

## Teoksia

* La cuisinière - 1897
* Promenade du dimanche au Bois de Boulogne, 1899 (pitkään nimeltään "Promenade du dimanche à Saint-Cloud).
* L'Espagnol à Paris (taiteilija Francisco Iturrinon muotokuva)
* Le petit Charles au jersey rayé
* La Tasse de Thé
* Portrait de Madame Crespin
* Mademoiselle Matisse
* Henriette au grand chapeau 
* Portrait de Madame D. (en deuil)
* Foire des Invalides

## Lähteet
*Elämäkerta
21 suosittua lastenlaulua

**21 suosittua lastenlaulua** on suomalaislaulaja Mikko Alatalon seitsemäs, vuonna 1989 julkaistu lastenmusiikkia sisältävä kokoelma-albumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* 21 suosittua lastenlaulua -albumi Mikko Alatalon artistisivuilla

### Viitteet
M/S Norstream

**M/S Norstream** () on Bore Stream BV:n omistuksessa oleva ro-ro-rahtilaiva. Alus on rakennettu vuonna 1999 Aker Finnyardsin Rauman telakalla. Kuollutta painoa *Norstreamilla* on 11&nbsp;564 tonnia ja jääluokitus on 1A eli alus pystyy useimmissa jääolosuhteissa liikkumaan yksin. Alus on rekisteröity Alankomaiden lipun alle ja sen kotisatama on Rotterdam. Nykyään aluksella liikennöi P&O Ferries.

Norstreamin sisaralus on M/S Norsky.

## Käyttöhistoria

2. heinäkuuta 1999 alus laskettiin vesille ja 20. lokakuuta se kastettiin. 27. lokakuuta 1999 alus luovutettiin Bore Stream BV:n  omistukseen, joka rekisteröi sen Alankomaiden lipun alle nimellä *Norstream*. Kotisatamaksi tuli Rotterdam. Omistaja aikarahtasi eli vuokrasi aluksen tämän jälkeen P&O North Sea Ferriesin liikenteeseen. 29. lokakuuta alus lähti telakalta kohti Englannin Middlesbroughia. 1. marraskuuta alus aloitti liikennöinnin Middlesbroughin ja Belgian Zeebruggen välillä. 15. lokakuuta 2002 Norstream siirtyi P&O Ferriesin liikenteeseen entiselle reitilleen.

## Lähteet

## Aiheesta muualla
*Fakta om Fartyg – M/S Norstream 
*Aluksesta varustamon sivuilla
Bill Paxton

**Bill Paxton** (17. toukokuuta 1955 Fort Worth – 25. helmikuuta 2017) oli yhdysvaltalainen näyttelijä. Hänet tunnetaan muun muassa elokuvista *[[Twister (vuoden 1996 elokuva)|Twister]]*, *[[Aliens – paluu]]* ja *[[Apollo 13 (elokuva)|Apollo 13]]*. Hän voitti Saturn-palkinnon parhaasta miesroolista elokuvassa *Aliens – paluu*. Hän näytteli myös moniavioisen perheen päätä HBO:n draamasarjassa *[[Big Love]]* (2006–2011). Paxton opiskeli New Yorkin yliopistossa.

Paxton osallistui myös James Cameronin RMS ''Titanicille'' sukeltaneeseen tutkimusretkeen, josta tehtiin dokumentti nimeltä *[[Ghosts of the Abyss – Titanicin salaisuudet]]* (*Ghosts of the Abyss*). Hän oli ensimmäinen Hollywood-näyttelijä, joka on käynyt *Titanicin* hylyllä.

Paxton kuoli helmikuussa 2017 sydänleikkauksen aiheuttamiin komplikaatioihin.

## Filmografiaa
* *[[Streets of Fire – liekehtivät kadut]]* (1984)
* *[[Terminator – tuhoaja]]* (1984)
* *[[Commando (elokuva)|Commando]]* (1985)
* *[[Aliens – paluu]]* (1986)
* *[[Predator 2 – Saalistaja]]* (1990)
* *[[Boxing Helena – häkkilintu]]* (1993)
* *[[Kauhua kryptasta]]* (televisiosarja, 1993)
* *[[Tombstone (elokuva)|Tombstone]]* (1993)
* *[[Frank ja Jesse]]* (1994)
* *[[Tosi valheita]]* (1994)
* *[[Apollo 13 (elokuva)|Apollo 13]]* (1995)
* *[[Twister (vuoden 1996 elokuva)|Twister]]* (1997)
* *[[Titanic (vuoden 1997 elokuva)|Titanic]]* (1997)
* *[[Kaverini, mahtava Joe]]* (1998)
* *[[Joka leikkiin ryhtyy]]* (1998)
* *[[U-571]]* (2000)
* *[[Haywire (elokuva)|Haywire]]* (2011)
* *[[Edge of Tomorrow]]* (2014)
* *[[Nightcrawler]]* (2014)
* *[[The Circle (vuoden 2017 elokuva)|The Circle]]* (2017)

## Lähteet

## Aiheesta muualla

* 
* 
* Bill Paxtonin muistokirjoitus Helsingin Sanomissa
Seka

**Dorothiea "Dottie" Hundley** eli **Seka** (s. 15. huhtikuuta 1954) on yhdysvaltalainen pornonäyttelijä. Hän syntyi Radfordissa, Virginiassa, ja opiskeli Hopewell High Schoolissa.

Seka aloitti uransa 1970-luvulla ja jatkoi sitä 1980-luvulle saakka. Seka kuuluu sekä AVN että XRCO Hall of Fameen. Hän julkaisi omaelämäkertansa *Inside Seka: The Platinum Princess of Porn* vuonna 2013.

## Lähteet

## Aiheesta muualla
*
Zorro (animaatiosarja)

**Zorro** (*The New Adventures of Zorro*) on yhdysvaltalainen piirrossarja, joka perustuu alun perin Johnston McCulleyn vuonna 1919 luomaan sankariin Zorroon. Sarjan tuottivat Fred Wolf Films ja Warner Bros. International Television. Siitä tuotettiin yhteensä 26 jaksoa, jotka esitettiin vuosien 1997–1998 aikana Yhdysvalloissa. Suomessa sarjaa esitettiin ensi kerran vuoden 2008 alussa MTV Juniorilta ja myöhemmin myös MTV3:lta ja Subilta.

## Juoni
Sarja kertoo nuoresta 22-vuotiaasta Diego de la Vegasta, joka on juuri palannut takaisin Kaliforniaan Madridin yliopistolta, jossa hän opiskeli taiteen ja tieteen lisäksi miekkailua, sekä urheilua. Nyt Kaliforniassa Diego naamioituu Zorroksi puolustaakseen kaupungin asukkaita vallan himoiselta kapteeni Montecerolta, joka on lisäksi varastanut muinaisen toteemin, joka vartio kuolematonta soturia, Tolchenia. Tämän päästessä lumouksestaan vapaaksi, se alkaa imeä ihmisten elämänvoimaa pysyäkseen hengissä. Zorron tehtävänä on löytää toteemi ja palauttaa sieluja pyydystävä Tolchen takaisin hautaansa.

## Äänirooleissa

## Suomalaiset äänet

## Suomessa julkistettu VHS-kasetti
**Zorro – Tuimaa taistelua*

## Lähteet

## Aiheesta muualla
* Warner Bros. UK Zorro - The Animated Series
Marco Pannella

**Giacinto** eli **Marco Pannella** (2. toukokuuta 1930 Teramo – 19. toukokuuta 2016 Rooma) oli italialainen poliitikko ja väkivallatonta vastarintaa puolustanut aktivisti. Hän oli Italian radikaalipuolueen historiallinen puheenjohtaja. Nykyisin puolueen ideologiaa ajaa sen seuraaja Italian radikaalit, joka on perustettu vuonna 2001.

Pannella syntyi Teramossa italialaiselle isälle ja sveitsiläiselle äidille. Hän suoritti oikeustieteen loppututkinnon Urbinon yliopistossa 1955 ja istui Italian parlamentissa vuosina 1976–1992.

Pannella oli useiden italialaisten kaupungin- ja aluevaltuustojen jäsen. Hän oli vuosina 1979–1996 ja jälleen vuodesta 1999 jäsenenä Euroopan parlamentissa, jossa hän edusti Euroopan liberaalidemokraattien liiton ryhmää.

## Lähteet

## Aiheesta muualla
David Huddleston

**David William Huddleston** (17. syyskuuta 1930 Vinton, Virginia – 2. elokuuta 2016 Santa Fe, New Mexico) oli yhdysvaltalainen näyttelijä, joka esiintyi muun muassa elokuvissa ''Big Lebowski'' (1998), *Turpiin vaan ja onnea* (1977), *[[Joulupukki (elokuva)|Joulupukki]]* (1985) ja *[[The Producers – kevät koittaa Hitlerille]]* (2005). Hän esiintyi myös useissa tv-sarjoissa, kuten ''Gilmoren tytöissä'' ja ''West Wingissä''. Huddleston oli vuonna 1990 Emmy-ehdokkaana ja voitti Golden Bootin 2002. Hän kuoli kotonaan Santa Fessä sydän- ja munuaissairauteen. 

Hän opiskeli Fork Union Military Academyssä ja palveli Yhdysvaltain ilmavoimissa. 

## Valikoitu filmografia
* *[[Lainkuuliainen kansalainen]]*, (*Law Abiding Citizen*, 2009)
* *[[Postal (elokuva)|Postal]]*, (2007)
* *[[The Producers – kevät koittaa Hitlerille]]*, (2005)
* *[[Big Lebowski]]*, (*The Big Lebowski*, 1998)
* *[[Joulupukki (elokuva)|Joulupukki]]*, (*Santa Claus: The Movie*, 1985)
* *[[Capricorn yksi]]*, (*Capricorn One*, 1978)
* *[[Särkyneen sydämen sola]]*, (*Breakheart Pass*, 1975)
* *[[Suurin]]*, (*The Greatest*, 1977)
* *[[Turpiin vaan ja onnea]]*, (*I Due superpiedi quasi piatti*, 1977)
* *[[Sherlock Holmes in New York]]*, (1976)
Lähde: 

## Lähteet

## Aiheesta muualla
* 
*
Louis de Bernières

**Louis de Bernières** (s. 8. joulukuuta 1954) on brittiläinen kirjailija. Hänet tunnetaan kansainvälisesti parhaiten *Kapteeni Corellin mandoliini* -nimisestä historiallisesta romaanista (1994), josta on tehty myös vuonna 2001 ensi-iltansa saanut elokuva.

## Suomennettu teos

* 

## Lähteet
Pavel Popovitš

**Pavel Romanovitš Popovitš** (,  *Pavlo Romanovytš Popovytš*; 5. lokakuuta 1930 – 30. syyskuuta 2009  Hurzuf, Ukraina) oli ukrainalainen kosmonautti. Avaruuslennot, joille hän osallistui, olivat Vostok 4 vuonna 1962, jolloin hän oli 4. neuvostoliittolainen ja kaikkiaan kuudes ihminen maan kiertoradalla, ja Sojuz 14 vuonna 1974. 

Popovitš otettiin vuonna 1960 mukaan avaruusohjelmaan, josta hän vetäytyi vuonna 1982. Hänelle myönnettiin Neuvostoliiton sankarin arvonimi.

## Lähteet

## Aiheesta muualla
Akamas (Theseuksen poika)

**Akamas** (, ) oli kreikkalaisessa mytologiassa Theseuksen ja Faidran poika, joka otti velipuolensa Demofonin kanssa osaa Troijan sotaan.
Sen jälkeen kun Theseus oli ajettu maanpakoon Ateenasta, Akamas ja hänen veljensä lähetettiin Euboiaan, missä vartuttuaan aikuiseksi he liittoutuivat kuningas Elefenorin kanssa. Ennen kreikkalaisten hyökkäystä Troijaan, hänet ja Diomedes lähetettiin vaatimaan Helenan luovuttamista takaisin, mutta viipyessään Troijassa hän voitti Laodiken, Priamoksen tyttären, kiintymyksen osakseen, ja tästä suhteesta hänelle syntyi poika, Munitos, jonka kasvatti Aithra, Akamaan isoäiti, jota pidettiin vankina Troijassa Helenan palvelijana.

Sodassa Akamas taisteli kreikkalaisten puolella ja hänet mainitaan yhtenä Troijan puuhevosen sisällä olleista miehistä. Sodan päätyttyä hän pelasti isoäitinsä, mutta paluumatkalla kotiin häntä pidätteli Traakiassa hänen rakkautensa Fyllistä kohtaan. Jätettyään Traakian taakseen ja saavuttuaan Kyprokselle hän sai surmansa pudottuaan hevosensa selästä oman miekkansa päälle.

## Lähteet

## Aiheesta muualla
Marc Sleen

**Marcel Neels**, taiteilijanimeltään **Marc Sleen** (30. joulukuuta 1922 – 6. marraskuuta 2016 Hoeilaart) oli belgialainen sarjakuvantekijä. Hän syntyi lähellä Ghentiä ja aloitti toisen maailmansodan jälkeen työnsä poliittisena pilapiirtäjänä *De Standaard* -lehdelle.

Sleenin tunnetuin ja pitkäaikaisin sarjakuva oli *Nero*, jota hän teki vuosina 1947–2002. Hän oli myös tunnettu seikkailija; hän vieraili uransa aikana lukuisia kertoja Afrikassa.

Vuosina 1992–2002 Sleeniä avusti *Nerossa* Dirk Stallaert, joka päätti olla jatkamatta sarjaa mestarin vetäydyttyä. Sleen oli maassaan suuri nimi; hän oli Brysselin kunniakansalainen, ja Albert II teki hänestä ritarin. Hän oli vuonna 2005 yhtenä 111 ehdokkaasta ”Suurimmaksi belgialaiseksi” ja sijoittui 48. sijalle.

## Lähteet
Käyttöönottomittaukset

**Käyttöönottomittaukset** ovat osa sähköasentajan työn aikaista oman työnsä tarkastamista. Ensimmäisenä, tavallisesti asennusta suoritettaessa, käyttöönottotarkastuksessa varmennetaan aistinvaraisesti, että kaikki johtimet on kytketty ja kaikki sähkökalusteet, rasioiden suojakannet ja muut asennukseen kuuluvat osat on asiallisesti asetettu paikoilleen. Käyttöönottomittaukset tehdään kahdessa vaiheessa: ensin jännitteettömät käyttöönottomittaukset eli suojajohtimen jatkuvuusmittaus ja eristysresistanssin mittaus. Kun molemmat jännitteettömät käyttöönottomittaukset on suoritettu hyväksytysti ja hyväksytyin arvoin, voidaan jatkaa jännitteellisiin mittauksiin: oikosulkuvirran ja silmukkaresistanssin mittaaminen, kolmivaiheasennuksissa pyörimissuunnan tarkastus ja vikavirtasuojien virtojen ja toiminta-aikojen mittaaminen niissä kytkennöissä, joissa vikavirtasuoja on käytössä. Näistä toimenpiteistä laaditaan käyttöönottotarkastuspöytäkirja.
Boys of Scandinavia

**Boys of Scandinavia** on suomalainen indie-yhtye, joka tekee tummaa diskomusiikkia. 

## Jäsenet
* Juhana Lahtinen – kitarat, kosketinsoittimet, ohjelmointi
* Marko Haikonen – basso
* Tuomo Kuusi – laulu
* Riku Kärkkäinen - laulu

## Diskografia
### Albumit
* 
* Psychomachia (2016)

### Singlet
* 
* 
* 
* Superficial (2015)
* Anhedonic (2015)
* Aggroculture (2016)

## Aiheesta muualla
* Yhtyeen viralliset verkkosivut  
* 
* Boys of Scandinavia Facebookissa
* Boy of Scandinavia Twitterissa 
*
Sähkökomponenttien IP-luokitusvaatimukset

**Sähkökomponenttien IP-luokitusvaatimukset** on sähköturvallisuusmääräyksissä määritellyt käyttöpaikan perusteella sähköasennuksien komponenteilta vaadittavat IP-luokitukset. Määriteltyjä asennustiloja ovat ulko-, kuiva-, kostea-, märkä-, palovaarallinen- ja saunatila.

## Märkätilan asennusvaatimukset
### Pistorasia
Märkätiloissa on käytettävä 30 mA vikavirtasuojakytkintä. 
Pistorasia on asennettava suihkutilassa sivusuunnassa yli 0,6 metrin päähän vesipisteestä ja yli 5 cm korkeuteen lattiasta.  Etäisyyttä voidaan lyhentää vesitiiviillä seinämällä. Milloin on kyse ammeesta tai altaasta kiinteällä vesihanalla, voidaan luopua yli 0,6 metrin sivusuuntavaatimuksesta, kunhan toimitaan hana-alueen yläpuolella. Myös kattoon, yli 2,25 metrin korkeuteen, voidaan asentaa vähintään IPX4-luokan rasia. Suihkutilassa voidaan sivusuunnassa, yli 1,2 metrin päässä suihkusta, käyttää muita kuin IPX0-luokan komponentteja. Vastaavasti amme- tahi allastilassa jo sivusuunnassa, yli 0,6 metrin etäisyydellä, voidaan käyttää muita kuin IPX0-luokan komponentteja.

## Palovaarallisen tilan asennusvaatimukset
Palovaarallisen tilan asennuksissa on käytettävä IP5X-luokan komponenttia, jos komponentin päälle kertyy pölyä.

## Saunatilan asennusvaatimukset

Kiukaan suoja-alueelle (alue 1), joka ulottuu kiukaasta 0,5 metrin etäisyydelle sivusuunnissa ja ylöspäin kattoon saakka, saa asentaa vain kiukaaseen kuuluvia sähkölaitteita. Asennettaessa sähkölaitteita kiukaan suoja-alueen ulkopuolelle yli metrin korkeudelle pintaan (alue 3), tulee laitteiden olla kuumuutta kestäviä, mikä osoitetaan *T125°C* -merkinnällä ja IP luokaltaan vähintään IP24. Alle metrin korkeudessa (alue 2) voidaan käyttää tavallisia alle 125 °C kestäviä asennustarvikkeita ja sähkölaitteita, joiden IP luokka on vähintään IP24.  

## Lähteet
Karsten Kroon

**Karsten Kroon** (s. 29. tammikuuta 1976 Dalen, Alankomaat) on alankomaalainen maantiepyöräilijä, joka kilpaili ammattilaisena 1999–2014.

Kroon oli vielä amatööri voittaessaan ammattilaiskilpailu Ronde van Drenthen vuonna 1996. Hän liittyi 1997 Rabobankin nuorten joukkueeseen, jonka riveissä voitti kahden vuoden aikana useita amatöörikilpailuja.

Vuosina 1999–2005 Kroon ajoi Rabobankin ammattilaisjoukkueessa. Hän toimi pääasiassa apuajajana, mutta saavutti itsekin merkittäviä voittoja. Vuoden 2002 Ranskan ympäriajossa hän voitti kahdeksannen etapin oltuaan tallitoverinsa Erik Dekkerin avustuksella paras seitsemän miehen kärkiryhmästä. Vuonna 2004 Kroon voitti Rund um den Henninger Turm -klassikon. Rabobankin vuosinaan hän kantoi sekä Ranskan, Italian että Espanjan ympäriajon mäkikilpailun johtajan paitaa, mutta ei pystynyt kertaakaan pitämään johtoaan loppuun saakka.

Kroon siirtyi CSC-talliin vuonna 2006 ja sai heti kevään klassikoissa jaetun kapteenin aseman Fränk Schleckin kanssa. Hän auttoi Schleckiä voittamaan Amstel Gold Racen, mutta saavutti itsekin useita kärkipään sijoituksia merkittävissä kilpailuissa ollen muun muassa kolmas La Flèche Wallonnessa. Vuonna 2008 Kroon voitti toistamiseen Rund um den Henninger Turmin. Vuoden 2009 Amstel Gold Racessa hän sijoittui toiseksi hävittyään loppukirissä irtiottokumppanilleen Sergei Ivanoville.

Kroon edusti BMC Racing Teamia 2010–2011. Ammattilaisuransa viimeiset kaudet, 2012–2014, hän ajoi Team Saxo Bank / Team Tinkoff-Saxo -tallissa.

## Saavutuksia

;2000
:Italian ympäriajo, 2. etapilla kolmas 
;2001
:GP Kanton Aargau, voitto
;2002
:Ranskan ympäriajo, 8. etapin voitto
;2003
:Tour du Poitou Charentes et de la Vienne, mäki- ja yhdistelmäkilpailun sekä 5. etapin voitto
;2004
:Rund um den Henninger Turm, voitto
;2006
:3-Länder-Tour, 2. ja 5. etapin voitto
:Brabantse Pijl, toinen
:La Flèche Wallonne, kolmas
:Amstel Gold Race, neljäs
:Flanderin ympäriajo, kahdeksas
;2007
:Flanderin ympäriajo, neljäs
;2008
:Rund um den Henninger Turm, voitto
:Vuelta a Castilla y León, 2. etapin voitto
:Sachsen-Tour International, 5. etapin voitto
:Lombardian ympäriajo, viides 
;2009
:Amstel Gold Race, toinen
:Eschborn-Frankfurt City Loop, toinen

## Lähteet
*Karsten Kroon Trap–Friis-tietokannassa 
*Karsten Kroon cyclingarchives.com-tietokannassa 

### Viitteet

## Aiheesta muualla

*Fanisivu  
*Profiili CSC:n sivustolla
Detroit 9000

**Detroit 9000** on yhdysvaltalainen vuonna 1973 ensi-iltansa saanut blaxploitaatioelokuva. Elokuvan käsikirjoitti Orville H. Hampton ja ohjasi Arthur Marks.

Miramax julkaisi Quentin Tarantinon kehuman elokuvan videolla 25 vuotta ensi-illan jälkeen.

## Juoni

Rudy Challengerin esittämän poliitikko Aubrey Hale Claytonin varainkeruujuhlien tuotto ryöstetään. Ryöstäjien saalis kohoaa 400&nbsp;000 dollariin. Hupuissa esiintyneiden ryöstäjien ihonväriä arvuutellaan ja poliisia moititaan hitaudesta. Alex Roccon esittämä katu-uskottava valkoihoinen etsivä Danny Bassett saa parikseen Hari Rhodesin esittämän tummaihoisen koulutetun etsivä Jesse Williamsin.

## Rooliluettelo
*Hari Rhodes - Jesse Williams
*Alex Rocco - Danny Bassett
*Vonetta McGee - Ruby Harris
*Ella Edwards - Helen Durbin
*Scatman Crothers - pastori Markham
*Herb Jefferson, Jr. - Ferdy
*Robert Phillips - kapteeni Chalmers
*Rudy Challenger - Aubrey Hale Clayton

## Arvioita
*[[Video-opas|Video-oppaassa]]* vuodelta 1994 Sam Inkinen kutsuu elokuvaa veriseksi ja mitään uutta tarjoamattomaksi ja antaa sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
Valtimon vaakuna

**Valtimon kunnanvaakuna** on vuonna 2020 lakkautetun Valtimon kunnan vaakuna, joka on otettu käyttöön vuonna 1952. Se on saanut aiheensa Simon Affleckista, joka toimi veronkerääjänä isonvihan aikoihin nykyisen Pohjois-Karjalan alueella. Suomessa Simo Hurttana tunnettu Affleck sai nimensä pitämänsä suurikokoisen koiran mukaan. Hurtta saavutti maineen säälimättömänä veronkantajana, mitä vaakunassa edustaa seitsemän suden ympärille siroteltua kultarahaa.

Vaakunan selitys on ”punaisessa kentässä hopeinen kultavaruksinen susi pystyssä, saatteena seitsemän kultarahaa järjestettyinä 2 + 2 + 2 + 1”. Vaakunan on suunnitellut Olof Eriksson, ja se vahvistettiin käyttöön 23. helmikuuta 1952.

## Lähteet
*
John Madden (ohjaaja)

**John Philip Madden** (s. 8. huhtikuuta 1949 Hampshire, Englanti) on brittiläinen elokuvaohjaaja. Hän on valmistunut Cambridgen yliopistosta.

Madden on ohjannut muiden muassa elokuvat *[[Golden Gate (elokuva)|Golden Gate]]* (1994), *[[Rakastunut Shakespeare]]* (1998), *[[Kapteeni Corellin mandoliini]]* (2001), *[[Todiste (elokuva)|Todiste]]* (2005), *[[Killshot]]* (2008) ja *[[The Best Exotic Marigold Hotel]]* (2012). Hän on työskennellyt myös näytelmien, televisio-ohjelmien ja radion parissa.

Madden oli Oscar-ehdokkaana elokuvastaan *Rakastunut Shakespeare* vuonna 1999. Hän on ollut lisäksi ehdolla muiden muassa Berliinin Kultaisen karhun ja Venetsian Kultaisen leijonan saajaksi.

## Aiheesta muualla
* 
*
Tamil Eelam

**Tamil Eelam** () on tamiliseparistien luoma nimitys alueelle, jonka he haluaisivat itsenäistyvän Sri Lankasta omaksi valtiokseen. Alueella on tamilinkielinen enemmistö, kun taas muualla Sri Lankassa enemmistön kieli on sinhala. Tamilitiikerit hallitsivat pitkään osaa alueesta, mutta nykyään koko alue on Sri Lankan hallituksen hallinnassa (katso Sri Lankan sisällissota). Alueen pinta-alaksi on arvioitu 19&nbsp;509&nbsp;km2 ja arvioitu väkiluku on vähän yli kolme miljoonaa. 

## Aiheesta muualla

*Tamil Eelam Homepage 
*Tamilnet News site
*Tamil Eelam - a De Facto State
Gauloises

**Gauloises** on ranskalainen savukemerkki. Sitä valmistaa nykyään Imperial Tobaccon omistama ranskalais-espanjalainen Altadis. Savuketta ei viime aikoina valmistettu Ranskassa. Sen tuotanto lopetetaan kevään 2014 tiedotteen mukaan kokonaan.

Perinteiset Gauloises-savukkeet olivat alun perin lyhyitä, leveitä ja filtterittömiä, ja ne valmistettiin syyrialaisesta erittäin tummasta tupakasta. Tupakkalajike antoi savukkeelle vahvan ja tunnistettavan tuoksun, jota tupakoimattomat luonnehtivat palavan tervan hajuiseksi. Nykyään savukemerkkiä on saatavana myös vaaleampana versiona, jota Suomessakin ainoastaan myydään.

Gauloises-brändi yhdistettiin aikoinaan taiteilijoihin ja ajattelijoihin, muun muassa Pablo Picassoon ja Jean-Paul Sartreen. Kirjallisuudessa Gauloisesia poltti muun muassa Ian Flemingin James Bond. Brändi liitettiin vahvasti romanttiseen Ranskaan, mikä lisäsi sen suosiota kirjoittajien ja taiteilijoiden keskuudessa.

Gauloises oli myös Formula 1 -tallin Prost Grand Prix pääsponsori vuosina 1996–2000.

## Lähteet

## Aiheesta muualla
* Gauloises
* Tupakkayhtiö Altadis
Kalevan-ottelu 1914

**[[Kalevan kisat|Kalevan-ottelu]]** järjestettiin vuonna 1914 Helsingissä 19.–20. syyskuuta. Kilpailupaikka oli Eläintarhan kenttä. Kalevan maljan voitti Helsingin Kisa-Veikot. Ohjelmassa oli ensimmäistä kertaa painonheitto.

## Mitalistit

## Lähteet
* 
### Viitteet
Kalevan kisat 1915

**Kalevan kisat 1915** järjestettiin 14.–15. elokuuta 1915 Porissa, jossa kilpailupaikkana toimi vuonna 1909 valmistunut Tiilimäen urheilukenttä. Kalevan maljan voitti Helsingin Kisa-Veikot. Suomen Urheilulehti uutisoi ensimmäisen kerran kilpailuista nimellä *[[Kalevan kisat]]*.

## Mitalistit

## Kalevan malja

## Lähteet
* 
### Viitteet
Kielletyt leikit

**Kielletyt leikit** tarkoittaa seuraavia asioita:

* *[[Kielletyt leikit (vuoden 1952 elokuva)|Kielletyt leikit]]* (*Jeux interdits*), ranskalainen elokuva vuodelta 1952
* *[[Kielletyt leikit (vuoden 1997 elokuva)|Kielletyt leikit]]* (*Inventing the Abbotts*), yhdysvaltalainen elokuva vuodelta 1997
* *[[Kielletyt leikit (Carolan albumi, 1970)|Kielletyt leikit]]*, Carolan albumi vuodelta 1970
* *[[Kielletyt leikit (Carolan albumi, 1997)|Kielletyt leikit]]*, Carolan kokoelmalevy vuodelta 1997
* Kielletyt leikit (*Pranksta Rap*), Simpsonit-televisiosarjan jakso.
Suomen Sähkölaitosyhdistys

**Suomen Sähkölaitosyhdistys ry** on sähköä tuottavien ja jakavien sähkölaitosten yhteistyö- ja etujärjestö. Yhdistys on perustettu vuonna 1926.

Vuonna 1996 yhdistykseen kuului 101 jäsentä, pääosin alueellisia sähköyhtiöitä.

Sähkölaitosyhdistyksen kytkentäsuositus (SLY-kytkennät) vuodelta 1992 määrittelee sähkölämmityksen kytkennät omakotitaloissa.

Sähkölaitosyhdistys on nykyään nimeltään Sähköenergialiitto (Sener) ja se toimii Energiateollisuus ry:n yhteydessä.

## Lähteet
Tellervo Hakkarainen

**Tellervo Hakkarainen** (7. syyskuuta 1916 Kolari – 21. helmikuuta 2008 Helsinki) oli Lotta-aatteen keskeisiä vaikuttajia. Hänelle myönnettiin talousneuvoksen arvo. 

Hakkarainen valmistui kotitalousopettajaksi. Hän toimi Lotta-järjestössä vuodesta 1939 alkaen. Lotta-järjestön lakkauttamisen jälkeen syntynyt Suomen Naisten Huoltosäätiö perusti Työmaahuolto Oy:n, jonka perustajiin hän kuului, oli sen toimitusjohtaja 1946–1973, ja johtokunnan puheenjohtaja 32 vuotta. Työmaahuolto aloitti toimintansa järjestämällä Lapin jälleenrakennustyömaiden ruokahuollon, jatkoi muonittamalla olympiakisat, kehitti työmaaruokailun, jota hoiti sadoissa työpaikoissa. Fazer Catering (myöh. Amica) osti yrityksen 1978. Lotta-Svärd -säätiöksi nimensä myöhemmin muuttaneen Huoltosäätiön hallituksen jäsen hän oli vuodesta 1960 ja puheenjohtaja 1985–1996.

## Kirjallinen tuotanto
* *Amerikan tapaan, 120 amerikkalaisen keittiön ruokaohjetta*, koonneet ja toim. Tellervo Hakkarainen & Marion Pederson, Otava, 1961
* *Hyvää ruokaa, nykyaikaisen kodin keittokirja*, toim. Tellervo Hakkarainen, Anna-Britt Agnsäter, 1953
* *Lotta sodassa ja rauhan töissä*, Tellervo Hakkarainen, Maarit Huovinen, WSOY, 1999
* *Nuoripari keittiöpuuhissa*, toim. Tellervo Hakkarainen ja Anna-Liisa Lepistö, Yleisradio, Tammi, 1952

## Lähteet
* Biografiakeskus
*
Pekka Suhonen

**Jussi Pekka Suhonen** (16. elokuuta 1938 Helsinki – 11. marraskuuta 2011 Helsinki) oli suomalainen toimittaja ja kirjailija. Suhonen oli myös Suomen johtavia arkkitehtuuri- ja muotoilukriitikoita. 

Suhosen vanhemmat olivat vanhemmat professori Esko Suhonen ja filosofian maisteri Alli Suviala. Hän pääsi ylioppilaaksi 1956 ja opiskeli aluksi arkkitehtuuria Teknillisessä korkeakoulussa 1956–1959 ja valmistui sitten humanististen tieteiden kandidaatiksi Helsingin yliopistosta 1963.

Suhonen toimi Ylioppilaslehden arkkitehtuuriarvostelijana 1958–1961, Uuden Suomen kuvataidetoimittajana 1963–1965 sekä kustannustoimittajana Otavassa 1965–1967 ja WSOY:ssa 1968–1970. Vapaa kirjailija hän oli vuodesta 1970.

## Teoksia
* *Kootut runot*. Otava 1965
* *Tytöt lähtevät maailmalle*, novelleja. Otava 1966
* *Palava omaisuus*, runoja. Otava 1968
* *Harhaileva poika*, nuortenkirja. Tammi 1971
* *Kauniiden naisten juttu: romanttinen seikkailuromaani*. Tammi 1972
* *Delfiini ja muita esseitä*. Otava 1973
* *Manta eli Eläimet runoilevat ja muistelevat*, saturomaani. Tammi 1974
* *Moskovalainen huivi*, runoja. Otava 1976
* *Savenvalaja Hasan: tarina itäisiltä mailta*, romaani, kuvitus Riina Ahonen. Otava 1977
* *Tulia yön puutarhassa*, runoja. Otava 1979
* *Artek: alku, tausta, kehitys*, kuvitus ja taitto Ben af Schultén. Artek, Helsinki 1985
* *Marimekkoilmiö*, toimittajat Pekka Suhonen ja Juhani Pallasmaa. Weilin & Göös 1986
* *Pikku paratiisi: haavetta ja totta seuduista ja paikoista*, esseitä. Otava 1988
* *Akseli Gallen-Kallela, käsityöläinen ja osallistuja*. Gallen-Kallelan museo, Espoo 1989
* *Ennen ukkosta*, runoja. Otava 1991
* 
* *Design by Marja Kurki*, teksti Pekka Suhonen, valokuvat Kaj G. Lindholm. Otava 1996
* *Tutkielmia naisista, kunnianhimosta ja julkisuudesta. 1. Ulla Möllensvärd 2. Aino Ackté 3. Marlene Dietrich*. Otava 1996
* *Yöllä he menivät uimaan ja muita kirjoituksia*, esseitä. Otava 1998
* *Ei vain muodon vuoksi: Suomen taideteollisuusyhdistys 125 vuotta*. Otava 2000

## Palkinnot

*  Parnasson palkinto 1963, 1965, 1966
* J. H. Erkon palkinto 1965
* Valtion kirjallisuuspalkinto 1967, 1980
* Valtion nuorisokirjailijapalkinto 1973
* Topelius-palkinto 1975
* E. J. Vehmaksen palkinto 1981
* Suomen Taideyhdistyksen Kirjallisuuspalkinto 1986
* Valtion tiedonjulkistamispalkinto 1986
* Alfred Kordelinin säätiön kirjallisuuspalkinto 1987
* Arvostelijain valtionpalkinto 1989
* Estlander-palkinto 2000

## Lähteet
Jännetuppitulehdus

**Jännetuppitulehdus**, *tendovaginitis* tai *tenosynovitis* on tupellista jännettä ympäröivän kalvon tulehdus. Tupettoman jänteen tulehdusta kutsutaan vieruskudostulehdukseksi. Tulehdus aiheutuu usein kyseessä olevan raajan yksitoikkoisesta liikkeestä tai äkillisestä venähdyksestä. Jännetuppitulehdusta esiintyy tavallisimmin ranteen ja sormien ojentajajänteissä kyynärvarressa sekä sormien koukistajajänteissä. Jännetuppitulehdus saattaa olla seurausta nivelreumasta, kihdistä, sokeritaudista tai eräistä yleistaudeista. Tulehduksen oireena on muutamasta päivästä pariin viikkoon kestävää kuumotusta, turvotusta ja punoitusta. Itse jänteen paraneminen voi kuitenkin kestää vielä montakin viikkoa.

## Hoito
Rasituksen välttäminen parantaa useimmiten jännetuppitulehduksen muutaman viikon kuluessa. Kivunlievitykseen voi käyttää tulehduskipulääkkeitä tai voiteita. Jos tulehdus pitkittyy tai kipu on kova, pitää hakeutua lääkäriin. Tällöin tulehdusta voidaan tarpeen vaatiessa hoitaa kortisoniruiskeilla. Joissakin tapauksissa tarvitaan jopa leikkaushoitoa.

## Lähteet